Diari Oficial de la Generalitat Valenciana


Sumari del DOGV 5447, del 09-02-2007 (2007/1439)

RESOLUCIÓ de 18 de desembre de 2006, de la direcció general de qualitat ambiental, per la qual s'atorga a l'empresa Pamesa Ceramica, SL. l'autorització ambiental integrada per a una instal·lació existent de fabricació de revestiments i paviments ceràmics al terme municipal d'Almassora (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5447

Data del DOGV
:   09-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1439


Data del document
:   18-12-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Almassora
    * edifici industrial
    * empresa privada
    * ceràmica

Antecedents de fet
Primer. Amb data 16 de març del 2005, el Sr. José Camps Ramírez, en representació de l'empresa Pamesa Ceràmica, SL. Factoria 1, amb CIF O-34.794.260 i ubicada en Partida Ramonet, Camí L'Alcora, NÚM. 8, d'Almassora (Castelló), presenta en la Conselleria de Territori i Habitatge, sol·licitud d'autorització ambiental integrada per a una indústria existent de fabricació de revestiments i paviments ceràmics, que es detalla en l'annex I.
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.
Tercer. Amb data 8 de juny del 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es publica anunci en el Diari Oficial de la Generalitat (DOGV núm. 5023).
Durant el mateix no es presenten al·legacions al projecte, ni en aquesta Conselleria ni en l'Ajuntament d'Almassora, constant en l'expedient certificat de la informació pública.
Quart. Transcorregut el termini d'informació pública, se sol·licita nou informe totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, sobre l'adequació del projecte a tots aquells aspectes que siguen de la seua competència.
Cinqué. L'Ajuntament d'Almassora, amb data 22 de setembre del 2005, emet un informe sobre els aspectes de la seua competència, com també l'informe urbanístic que garanteix la compatibilitat urbanística de la instal·lació amb l'ordenació urbanística de la localitat.
Sisé. En l'expedient 023/05 consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
Seté. Amb data 14 de desembre del 2006 es realitza el tràmit d'audiència a l'interessat.
Als anteriors fets s'apliquen els següents,
Fonaments de dret
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a autorització ambiental integrada.
La instal·lació de referència està inclosa en l'epígraf 3.5 de l'annex 1 de la Llei 16/2002.
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència de la Generalitat i a les conselleries amb competències executives.
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel que s'aprova el Reglament orgànic i funcional de la Conselleria de Territori i Habitatge i la seua ordre de desenvolupament de 9 de setembre del 2003, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc
Primer
Concedir a Pamesa Ceramica, SL., l'autorització ambiental integrada per a les seues instal·lacions de fabricació de revestiments i paviments ceràmics, ubicades al Camí l'Alcora, núm. 8, d'Almassora (Castelló), d'acord amb el Projecte bàsic per a l'obtenció de l'autorització ambiental integrada, d'11 de març del 2005, i subscrit pel Sr. Francisco Lozoya Alfaro, la qual queda inscrita en el Registre General d'Instal·lacions IPPC de la Comunitat Valenciana amb el número 054-06/AAI/CV, condicionada al compliment dels requisits següents:
1. Valors límit d'emissió i periodicitat de controls per ECMCA
1.1. Emissions atmosfèriques
Els valors límit d'emissió a l'atmosfera i la periodicitat del Pla de control per entitats col·laboradores en matèria de qualitat ambiental s'hauran d'adequar al que estableixen els termes següents:
1.1.1. Emissions canalitzades fredes
Els valors límit d'emissió que s'hauran de complir seran els següents:que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció, com també els nivells de fluor i bor dels focus que evacuen gasos procedents de processos d'atomització.
Els valors límit establits podran ser modificats sobre la base de l'experiència i coneixements adquirits i dels que resulten del document BREF per al sector. Al seu torn, es tindran en consideració els nivells d'immissió existents en les zones pròximes en relació amb els objectius establits en les normes de qualitat de l'aire.
1.1.3. Emissions sonores
S'hauran d'adoptar les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.
En particular, els límits sonors externs establits en la Llei 7/2002 per a zones d'ús industrial, són:
DIÜRN NOCTURN
70 dB(A) 60 dB(A)
1.2. Abocaments
S'haurà d'actuar segons el que especifica el projecte, de manera que es garantisca la inexistència d'aigües residuals, industrials i domèstiques, a domini públic hidràulic.
1.2.1. Aigües residuals industrials
S'actuarà segons el que especifica el projecte, de manera que es garantisca la inexistència d'abocament d'aigües residuals a domini públic hidràulic (abocament zero).
Totes les aigües residuals industrials es canalitzen cap a una planta de depuració de tractament fisicoquímic.
Després del procés de depuració les aigües es porten a una bassa d'emmagatzemament on són canalitzades a una planta de tractament de bor, situada sobre l'espessidor, i s'aboquen finalment a la xarxa de sanejament municipal.
Les suspensions aquoses generades durant el procés de decantació són retirades mitjançant camions bóta per gestor autoritzat i es reutilitzen en la fabricació d'argiles atomitzades.
No es realitzarà cap abocament d'aquestes aigües a la xarxa de sanejament municipal sense el tractament previ especificat en projecte.
Les canaletes i basses d'emmagatzemament d'aquestes aigües hauran de ser perfectament impermeables i estanques.
1.2.2. Aigües residuals sanitàries
Les aigües residuals produïdes són totalment semblants a les aigües urbanes són canalitzades a la xarxa de clavegueram municipal.
1.2.3. Aigües pluvials
Provenen de la recollida en les cobertes i esplanades de la fàbrica, conduint les aigües pluvials als embornals o canaletes ubicats en la parcel·la que es troben connectats a la xarxa separativa d'aigües pluvials del polígon industrial.
El titular presenta certificat de connexió de les aigües pluvials a xarxa de clavegueram municipal, emés per l'Ajuntament d'Almassora.
2. Protecció del sòl i de les aigües subterrànies
El titular haurà d'aportar l'informe preliminar de situació del sòl que ocupa l'activitat, complint amb el que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.
Queda prohibit l'abocament a llit, sòl o subsòl que puga deteriorar la qualitat de les aigües sense tenir l'autorització de la Confederació Hidrogràfica del Xúquer.
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.
3. Procediments i mètodes de gestió de residus
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.
3.1. Producció de residus
S'autoritza a Pamesa Ceramica, SL. a la producció dels residus perillosos següents, sempre que la seua capacitat de producció anual siga de l'ordre de magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 24.254.372 m²/any de taulells ceràmics.L'esmentat centre productiu queda inscrit en el Registre de Productors de Residus Perillosos de la Comunitat Valenciana amb el número de referència 286/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, i que haurà de figurar en els documents de control i seguiment i la resta de documentació que ho requerisca.
Els residus no perillosos s'hauran de lliurar a un gestor autoritzat per a aquesta activitat, tal com consta en el projecte.
Pel que fa als materials de construcció que contenen amiant caldrà ajustar-se al que disposa el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb risc d'exposició a l'amiant, així mateix els residus que continguen amiant hauran de ser gestionats com a residu perillós i la seua eliminació s'haurà de realitzar conforme a l'apartat 2.3.3 de l'annex de la Decisió del Consell 2003/33/CE.
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments
4.1 Control d'emissions atmosfèriques
4.1.1. Emissió de contaminants per focus canalitzats
9.0.6.3. Control dels sistemes de depuració de partícules
Hauran de disposar de sistemes correctors de depuració de partícules, com a mínim, els focus que evacuen corrents de gasos provinents d'aspiracions de material pulverulent. Així mateix, hauran de disposar també d'aquests sistemes correctors els focus associats als forns de cocció, atomitzadors i una altra maquinària (com, per exemple, esmaltadores) sempre que siguen necessaris per al compliment dels límits d'emissió de partícules establits per aquesta resolució. Si aquests sistemes correctors no són suficients, s'adoptaran mesures addicionals de reducció de partícules.
El funcionament correcte d'aquests sistemes correctors s'assegurarà mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i calibratge d'aquest paràmetre haurà de ser verificada per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.
0.5.6.7. Condicions de presa de mostres i expressió de resultats
- Punts de presa de mostra: Els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no hi haja altres estructures d'altura superior a la del propi focus menys dos metres, que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).
- Preferiblement, la temperatura dels gasos en el punt de mostratge serà menor de 200ºC.
- Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.
- Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 18% de O2.
- Les mesures de fluor es realitzaran amb sondes de tefló o material teflonat.
4.6.7.9. Notificació de les emissions
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
4.2. Control d'abocaments
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
S'hauran de realitzar controls periòdics de les canaletes que transporten l'aigua residual industrial des de tots els focus de generació fins a la bassa d'emmagatzemament, la qual haurà de ser perfectament impermeable.
4.3. Control de residus
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser lliurarats a gestor autoritzat. L'emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollides. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdós quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós en funció de la naturalesa del vessament.
L'envasament i etiquetatge dels residus serà d'acord amb el que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix, disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.
Els residus perillosos s'entregaran a gestors que disposen de la corresponent autorització administrativa per a la gestió d'aquests residus.
Es disposarà d'un Registre de residus produïts on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.
S'haurà d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.
Anualment haurà d'emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cadascun i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
Pel que fa a la retirada i desmantellament dels materials que contenen amiant caldrà ajustar-se al que disposa el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb risc d'exposició a l'amiant, així mateix els residus que continguen amiant hauran de ser gestionats com a residu perillós realitzant-se la seua eliminació conforme a l'apartat 2.3.3 de l'annex de la Decisió del Consell 2003/33/CE.
4.4. Control de sorolls
Respecte el nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.
Se'ls concedeix un termini de tres mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.
El titular haurà de disposar del llibre de control, el qual estarà constituït pels certificats dels resultats obtinguts de les auditories acústiques, i dels informes complets d'aquestes.
5. Mesures que s'han d'adoptar en situacions diferents de les normals que puguen afectar el medi ambient
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.
6. Declaració d'impacte ambiental
S'hauran de complir les condicions establides en la declaració d'impacte ambiental emesa per la Direcció General de Gestió del Medi Natural de data 26 de juny del 2006, que s'adjunta en l'annex II d'aquesta resolució.
7. Altres condicions
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de la llei esmentada.
Així mateix, caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.
S'hauran de complir totes les disposicions aplicables per a garantir la seguretat, la salut de les persones i el medi ambient.
Es comprovarà en el control inicial que s'han realitzat les mesures previstes en el projecte.
Segon
L'autorització ambiental integrada s'haurà de renovar, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
Tercer
En relació amb el certificat d'adequació del projecte i la seua ampliació, el titular haurà de donar compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, i es presentarà prèviament un certificat, emés per un tècnic competent i visat, en la qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.
Quart
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució.
Cinqué
L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
Sisé
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
3. Prestar l'assistència i col·laboració necessàries als que realitzen les actuacions de vigilància, inspecció i control.
Seté
En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
València, 18 de desembre del 2006. - El director general de Qualitat Ambiental: Jorge Lamparero Lázaro.
ANNEX I
Descripció del projecte
L'activitat de Pamesa Ceramica, SL és la fabricació de taulellets i taulells ceràmics. L'empresa es troba ubicada al terme municipal d'Almassora dins del polígon industrial Ramonet.
L'activitat s'exerceix des de 1972 i es projecta una ampliació d'aquesta que donarà lloc a un augment de la seua capacitat de producció, tot això arreplegat en el projecte.
El procés productiu es resumeix en:
- Recepció i emmagatzemament de matèries primeres, argiles roges atomitzades, argiles blanques i feldespats.
- Dosificació
- Mòlta
- Atomització
- Magatzematge en sitges
- Premsatge
- Assecament
- Esmaltada
- Cocció
- Classificació
- Embalatge
- Emmagatzemament de producte acabat
El procés productiu de l'argila blanca en la factoria 1 comença amb la recepció de la mescla d'argiles homogeneïtzades de la factoria 2 contigua, les quals ja han passat pel procés de mòlta en molins de boles de via seca. En la factoria 1 passen als molins de boles de via humida per a la seua molturació, on s'obté la barbotina la qual és enviada a l'atomitzador. Una vegada atomitzada l'argila s'emmagatzema en sitges en espera del seu transport a la secció de premsada.
Les argiles roges s'atomitzen en una planta d'atomització externa a la factoria, la qual és rebuda en camions i emmagatzemada en sitges en espera del seu transport a la secció de premsada.
De les sitges d'argila es transporten a la secció de premsada, on són dimensionades i compactades les peces.
Una vegada premsats els distints formats, les peces conformades se sotmeten a un procés d'assecament en assecadors, per a perdre la humitat necessària i passar a les línies d'esmaltat, on se'ls aplica les distintes capes decoratives (engalba, esmalt i serigrafia).
Posteriorment a l'esmaltada, les peces són carregades en els boxs per al seu trasllat als forns tant monoestrat de corrons com en dos estrats, on es produeix la cocció.
Una vegada cuites, es procedeix a la classificació de les peces i posteriorment s'empaqueten i paletitzen els productes acabats, traslladant-los al magatzem de producte acabat en espera de la seua expedició.
Les aigües residuals del procés s'arrepleguen en dues basses on part són bombades als atomitzadors i la resta són conduïdes a la planta de depuració d'aigües residuals industrials amb tractament fisicoquímic. Posteriorment a la seua depuració les aigües són conduïdes a una bassa d'emmagatzemament des d'on són canalitzades a la planta de tractament de bor, on posteriorment són abocades a la xarxa de sanejament municipal. Els fangs generats en aquest procés són retirats mitjançant camions bóta a una instal·lació d'atomitzat autoritzada per a tal fi.
Les aigües sanitàries són abocades directament a la xarxa de sanejament.
Les aigües pluvials, la gran part s'aboquen a la xarxa separativa de pluvials del polígon i la resta són mesclades amb les aigües residuals industrials amb abocament final a la xarxa de sanejament.
Respecte a les emissions a l'atmosfera, la instal·lació disposa de mesures correctores per a evitar l'emissió de partícules en les seccions de premsat i en les línies d'esmaltat, consistents en sistemes d'aspiració i filtres de mànegues de via seca i humida.
Els gasos provinents de processos de combustió en forns i assecadors són evacuats a l'exterior a través de ximeneres.
Els residus produïts per l'exercici de l'activitat són emmagatzemats en l'empresa fins a la seua retirada per gestors autoritzats.
ANNEX II
Condicions de la declaració d'impacte ambiental
1. Totes les substàncies que puguen ser catalogades com a residus, seran adequadament emmagatzemades i entregades a un gestor autoritzat, segons la Llei 10/2000, de residus, de 12 de desembre.
2. Quant a la zona d'emmagatzemament de residus perillosos:
- Es tractarà d'una zona pavimentada, coberta, ventilada, amb sistemes que permeten la retenció i recollida d'abocaments accidentals, i de fàcil accés de manera que es minimitze el risc d'accidents en la càrrega/descàrrega dels diversos residus.
- Per a l'emmagatzemament de residus líquids o que pel seu alt contingut líquid puguen generar abocaments s'haurà de disposar de cubetes o sistema de recollida que garantisquen el confinament i la posterior recollida dels possibles vessaments. Cada cubeta o recipient de recollida de vessaments accidentals ha de tenir com a mínim el volum de l'envàs més gran més el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals en cas de vessament comporte augment de la seua perillositat o en dificulten la gestió.
3. El titular de la instal·lació està obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.
4. Hauran de controlar els abocaments adequant-se a la qualitat i condicions establits per l'organisme de conca.
5. S'haurà de disposar de l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat s'haurà de gestionar segons la naturalesa del vessament.
6. Els resultats del programa de vigilància ambiental determinaran si s'han d'implementar les mesures correctores adoptades per a prevenir la contaminació acústica (obertures per a ventilació dotades de silenciadors, etc.), i haurà de complir-se el que estableix el títol IV, capítol II Condicions acústiques de les activitats comercials, industrials i de serveis i el títol II, capítol II nivells de pertorbació, de la Llei 7/2002, de 3 de desembre, de la Generalitat Valenciana de protecció contra la contaminació acústica.
7. L'altura de les ximeneres haurà de ser clarament superior a la dels edificis o estructures pròximes o limítrofs, de manera que no es produïsquen turbulències que garantisquen la dispersió.
8. L'activitat haurà de disposar d'un llibre de registre per a cadascun dels focus emissors de contaminants segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. Així mateix hauran de presentar correctament emplenada l'adaptació de l'enquesta que apareix en l'annex V de l'ordre, la qual igualment es troba disponible als Serveis Territorials de la Conselleria de Territori i Habitatge.
9 Pel que fa al programa de vigilància ambiental, haurà de constar de les accions:
- Mesuraments de les emissions de Nox, CO, F, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'indústries potencialment contaminants de l'atmosfera del Decret 833/75, de protecció de l'ambient atmosfèric.
- Mesuraments d'autocontrol de les emissions de NO2, F, CO, SO2, Pb i partícules realitzades per un centre qualificat o per la mateixa empresa una vegada a l'any.
- Mesuraments de soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròximes o limítrofs. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de la Llei 7/2002.
- S'asseguraran les condicions d'operació d'acord amb el que estableix el projecte d'execució i l'estudi d'impacte ambiental, comprovant que les mesures preventives i correctores propostes s'han realitzat i es troben en bon estat de funcionament. Aquestes mesures s'hauran de complementar amb les propostes en la resolució d'impacte ambiental.
- El programa de vigilància ambiental proposat pel promotor amb les addicions ací detallades, es mantindrà a disposició de la Direcció General de Gestió del Medi Natural.
10. Altres condicionants ambientals que s'establisquen a través de les autoritzacions sectorials que siguen d'aplicació.
11. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Conselleria de Territori i Habitatge, Direcció General de Gestió del Medi Natural, que establirà si escau l'aplicació de noves mesures correctores.